

**H O T Ă R Â R E**

**privind aprobarea componentei inițiale a Planului de selecție pentru întreprinderile publice aflate sub autoritatea Consiliului Judeţean Cluj pentru mandatul 2026-2030**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 216 din 25.11.2025 privind aprobarea componentei inițiale a Planului de selecție pentru întreprinderile publice aflate sub autoritatea Consiliului Judeţean Cluj pentru mandatul 2026-2030, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 50482/24.11.2025; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 50484/24.11.2025 şi de Avizul cu nr. 50482 din 27.11.2025 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 173 alin. 2 lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
* Hotărârii Guvernului nr. 639/2023 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;
* Dispoziției Președintelui Consiliului Județean Cluj nr. 438/2025 privind aprobarea scrisorilor de așteptări privind performanţele aşteptate de la organele de administrare şi conducere ale întreprinderilor publice pentru mandatul 2026-2030.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă componenta inițială a Planului de selecție a membrilor Consiliului de administrație al Aeroportului Internațional Avram Iancu Cluj R.A. pentru mandatul 2026-2030 conform **anexei nr. 1** care face parte integrantă din prezenta hotărâre.

**Art. 2.** Se aprobă componenta inițială a Planului de selecție a membrilor Consiliului de administrație al societății TETAROM S.A. pentru mandatul 2026-2030 conform **anexei nr. 2** care face parte integrantă din prezenta hotărâre.

**Art. 3**. Se aprobă componenta inițială a Planului de selecție a membrilor Consiliului de administrație al societății Univers T S.A. pentru mandatul 2026-2030 conform **anexei nr. 3** care face parte integrantă din prezenta hotărâre.

**Art. 4**. Se aprobă componenta inițială a Planului de selecție a membrilor Consiliului de administrație al societății Centrul Agro Transilvania Cluj S.A. pentru mandatul 2026-2030 conform **anexei nr. 4** care face parte integrantă din prezenta hotărâre.

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane; precum și Aeroportul Internațional Avram Iancu Cluj R.A.; TETAROM S.A.; Univers T S.A. și Centrul Agro Transilvania Cluj S.A.

**Art. 6.** Prezenta hotărâre se comunică Direcţiei Generale Buget-Finanţe, Resurse Umane; Aeroportului Internațional Avram Iancu Cluj R.A.; TETAROM S.A.; Univers T S.A.; Centrul Agro Transilvania Cluj S.A., precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  p. **SECRETAR GENERAL AL JUDEŢULUI,**

**Alin Tișe Simona Gaci**

**Nr. 215 din 27 noiembrie 2025**

Prezenta hotărâre a fost adoptată cu 30 voturi “pentru”, iar doi membri ai Consiliului județean nu au votat, fiind astfel respectate prevederile legale privind majoritatea de voturi necesară.